Προεδρικές εκλογές στην Τουρκική Δημοκρατία της Βόρειας Κύπρου 2025

Οι προεδρικές εκλογές στα Κατεχόμενα 2025 για την εκλογή του αυτοαποκαλούμενου προέδρου των Κατεχόμενων στα κατεχόμενα εδάφη της Κύπρου που θα υπηρετήσει μεταξύ 2025 και 2030, διεξήχθησαν στις 19 Οκτωβρίου 2025.

Ο ως τότε πρόεδρος, Ερσίν Τατάρ, ηττήθηκε από τον Τουφάν Ερχιουρμάν του Ρεπουμπλικανικού Τουρκικού Κόμματος, ο οποίος έλαβε το 63% των ψήφων.

Σύμφωνα με τα τελικά αποτελέσματα, όπως ανακοινώθηκαν από τον «πρόεδρο» της «ανώτατης εκλογικής επιτροπής», Μπερτάν Όζερνταγ, μετά την καταμέτρηση και των 777 καλπών, ο Ερχιουρμάν έλαβε ποσοστό 62,76%, ο Ερσίν Τατάρ 35,81%, ο Αρίφ Σαλίχ Κιρντάγ 0,33%, ο Οσμάν Ζορμπά 0,32%, ο Ιμπραχίμ Γιαζιτζί 0,24%, ο Μεχμέτ Χάσγκιουλερ 0,22%, ο Αχμέτ Μποράν 0,14% και ο Χιουσεγίν Γκιουρλέκ 0,19%. Το τελικό ποσοστό συμμετοχής στην εκλογική διαδικασία ανήλθε στο 64,87%. 

Εκτιμήσεις αναλυτών ανέφεραν ότι οι κάλπες στο ψευδοκράτος είχαν την μορφή ενός άτυπου δημοψηφίσματος με τους ψηφοφόρους να δίνουν «ψήφο εμπιστοσύνης» στον Ερχιουρμάν που έχει ταχθεί υπέρ ενός ομοσπονδιακού κράτους και όχι δύο κρατών για το φλέγον ζήτημα της επίλυσης του Κυπριακού.

 Παραπομπές 

Κατηγορία:Εκλογές στην Τουρκική Δημοκρατία της Βόρειας Κύπρου
Τουρκικη Δημ Βορεια Κυπρ